《四月五日游淮云寺仪上人限韵求题》
宋代·陆伸

得见支郎半醉中，相将高阁咏南风。
岂缘避暑追河朔，自为伤春到瀼东。
说法竿头惭未会，谈经注脚喜能同。
何年许入云门社，办取青鞋出软红。

作者简介：陆伸（？～一○九○？），轸孙。官杭州盐官县令。约卒于哲宗元祐五年（《陶山集》卷一五《仁寿县太君吴氏墓志铭》及《王氏夫人墓志铭》）。